ddrg/super_eurlex huggingface dataset:
SL Uradni list Evropske unije C 32/26

Sodba Splošnega sodišča z dne 11. decembra 2017 – Léon Van Parys/Komisija

(Zadeva T-125/16) (1)

((Carinska unija - Uvoz banan s poreklom iz Ekvadorja - Naknadna izterjava uvoznih dajatev - Zahtevek za odpust uvoznih dajatev - Sklep, sprejet po tem, ko je Splošno sodišče prejšnji sklep razglasilo za ničen - Razumen rok))

(2018/C 032/34)

Jezik postopka: nizozemščina

Stranki

Tožeča stranka: Firma Léon Van Parys NV (Anvers, Belgija) (zastopniki: P. Vlaemminck, B. Van Vooren, R. Verbeke in J. Auwerx, odvetniki)

Tožena stranka: Evropska komisija (zastopniki: A. Caeiros, B.-R. Killmann in E. Manhaeve, agenti)

Predmet

Prvič, predlog na podlagi člena 263 PDEU za razglasitev ničnosti Sklepa Komisije C(2016) 95 final z dne 20. januarja 2016, s katerim je bilo ugotovljeno, da je naknadna vknjižba uvoznih dajatev upravičena in da je odpust teh dajatev enemu dolžniku upravičen, drugemu dolžniku v posebnih okoliščinah pa je delno upravičen in delno ni upravičen, ter spremenjen Sklep Komisije C(2010) 2858 final z dne 6. maja 2010, in drugič, predlog, naj se ugotovi, da se člen 909 Uredbe Komisije (EGS) št. 2454/93 z dne 2. julija 1993 o določbah za izvajanje Uredbe Sveta (EGS) št. 2913/92 o carinskem zakoniku Skupnosti (UL, posebna izdaja v slovenščini, poglavje 2, zvezek 6, str. 3) na podlagi sodbe z dne 19. marca 2013, Firma Van Parys/Komisija (T-324/10, EU:T:2013:136), uporabi za tožečo stranko.

Izrek

1. Člen 1(4) Sklepa Komisije C(2016) 95 final z dne 20. januarja 2016, s katerim je bilo ugotovljeno, da je naknadna vknjižba uvoznih dajatev upravičena in da je odpust teh dajatev enemu dolžniku upravičen, drugemu dolžniku v posebnih okoliščinah pa je delno upravičen in delno ni upravičen, ter spremenjen Sklep Komisije C(2010) 2858 final, se razglasi za ničen.

2. V preostalem se tožba zavrne.

3. Evropska komisija nosi svoje stroške in stroške družbe Firma Léon Van Parys NV.

(1) UL C 175, 17.5.2016.
SL Uradni list Evropske unije C 42/19

Sodba Splošnega sodišča z dne 13. decembra 2017 – CJ/ECDC

(Zadeva T-602/16) (1)

((Javni uslužbenci - Pogodbeni uslužbenci - Ocenjevanje - Karierno ocenjevalno poročilo 2012 - Sestava - Predlog za razglasitev ničnosti odločbe, s katero je ocenjevalno poročilo postalo dokončno))

(2018/C 042/27)

Jezik postopka: angleščina

Stranki

Tožeča stranka: CJ (zastopnik: V. Kolias, odvetnik)

Tožena stranka:: Evropski center za preprečevanje in obvladovanje bolezni (ECDC) (zastopniki: J. Mannheim in A. Daume, agenta, skupaj z D. Waelbroeckom in A. Duronom, odvetnikoma)

Predmet

Predlog na podlagi člena 270 PDEU za razglasitev ničnosti odločbe drugostopenjskega ocenjevalca ECDC z dne 21. septembra 2015, s katero je ocenjevalno poročilo za tožečo stranko za leto 2011 postalo dokončno, in po potrebi odločbe ECDC z dne 30. aprila 2012 o zavrnitvi ugovora tožeče stranke zoper to odločbo drugostopenjskega ocenjevalca.

Izrek

1. Tožba se zavrne.

2. CJ se naloži plačilo stroškov.

(1) UL C 296 z dne 16.8.2016 (zadeva je bila prvotno registrirana pri Sodišču za uslužbence Evropske unije pod številko F-32/16 in nato prenesena na Splošno sodišče Evropske unije dne 1.9.2016).
SL Uradni list Evropske unije C 22/39

Sodba Splošnega sodišča z dne 30. novembra 2017 – Toontrack Music/EUIPO (SUPERIOR DRUMMER)

(Zadeva T-895/16) (1)

((„Znamka Evropske unije - Prijava besedne znamke Evropske unije SUPERIOR DRUMMER - Absolutni razlog za zavrnitev - Opisnost - Člen 7(1)(b) in (c) Uredbe (ES) št. 207/2009 (postal člen 7(1)(b) in (c) Uredbe (EU) 2017/1001)“))

(2018/C 022/53)

Jezik postopka: švedščina

Stranki

Tožeča stranka: Toontrack Music AB (Umeå, Švedska) (zastopnik: J.-E. Ström, odvetnik)

Tožena stranka: Urad Evropske unije za intelektualno lastnino (zastopnik: S. Palmero Cabezas, agent)

Predmet

Tožba zoper odločbo petega odbora za pritožbe pri EUIPO z dne 3. oktobra 2016 (zadeva R 2438/2015-5) glede registracije besednega znaka SUPERIOR DRUMMER kot znamke Evropske unije.

Izrek

1. Tožba se zavrne.

2. Družbi Toontrack Music AB se naloži plačilo stroškov.

(1) UL C 46, 13.2.2017.
SL Uradni list Evropske unije C 32/22

Sodba Splošnega sodišča z dne 7. decembra 2017 – Coca-Cola/EUIPO – Mitico (Master)

(Zadeva T-61/16) (1)

((Znamka Evropske unije - Postopek z ugovorom - Prijava figurativne znamke Evropske unije Master - Prejšnje figurativne znamke Evropske unije Coca-Cola in prejšnja nacionalna figurativna znamka C - Relativni razlog za zavrnitev - Neupravičeno izkoriščanje ugleda prejšnjih znamk - Dokazi v zvezi s komercialno uporabo znaka, ki vsebuje prijavljeno znamko, zunaj Unije - Logično sklepanje - Odločba, ki je bila sprejeta po tem, ko je Splošno sodišče prejšnjo odločbo razveljavilo - Člen 8(5) in člen 65(6) Uredbe (ES) št. 207/2009 (postala člen 8(5) in člen 72(6) Uredbe (EU) 2017/1001)))

(2018/C 032/29)

Jezik postopka: angleščina

Stranke

Tožeča stranka: The Coca-Cola Company (Atlanta, Georgia, Združene države) (zastopniki: S. Malynicz, QC, S. Baran, barrister, D. Stone in A. Dykes, solicitors)

Tožena stranka: Urad Evropske unije za intelektualno lastnino (zastopnik: J. Crespo Carrillo, agent)

Druga stranka pred odborom za pritožbe EUIPO, intervenientka v postopku pred Splošnim sodiščem: Modern Industrial & Trading Investment Co. Ltd (Mitico) (Damask, Sirija) (zastopnik: A.-E. Malami, odvetnik)

Predmet

Tožba zoper odločbo četrtega odbora za pritožbe EUIPO z dne 2. decembra 2015 (zadeva R 1251/2015-4) v zvezi s postopkom z ugovorom med družbama The Coca Cola Company in Mitico.

Izrek

1. Odločba četrtega odbora za pritožbe Urada Evropske unije za intelektualno lastnino (EUIPO) z dne 2. decembra 2015 (zadeva R 1251/2015-4) se razveljavi.

2. EUIPO nosi svoje stroške in stroške, ki jih je priglasila družba The Coca-Cola Company, vključno s stroški pred odborom za pritožbe EUIPO.

3. Družba Modern Industrial & Trading Investment Co. Ltd (Mitico) nosi svoje stroške.

(1) UL C 111, 29.3.2016.
SL Uradni list Evropske unije C 5/34

Sodba Splošnega sodišča z dne 16. novembra 2017 – Acquafarm/Komisija

(Zadeva T-458/16) (1)

((Nepogodbena odgovornost - Ribištvo - Operativni program, ki ga financira Unija - Predpisi Unije, ki prepovedujejo uvoz rakov iz Avstralije - Dovolj resna kršitev pravnega pravila, s katerim so posameznikom podeljene pravice - Opustitev ravnanja - Legitimno pričakovanje))

(2018/C 005/45)

Jezik postopka: španščina

Stranki

Tožeča stranka: Acquafarm, SL (Huelva, Španija) (zastopnik: A. Pérez Moreno, odvetnik)

Tožena stranka: Evropska komisija (zastopniki: P. Arenas, I. Galindo Martín in F. Moro, agenti)

Predmet

Predlog na podlagi člena 268 PDEU za povrnitev škode, ki naj bi jo tožeča stranka utrpela zaradi nezmožnosti dokončne izvedbe projekta akvakulture, ki se je nanašal na rake iz Avstralije, in ki je bil sofinanciran na podlagi Uredbe Sveta (ES) št. 1198/2006 z dne 27. julija 2006 o Evropskem skladu za ribištvo (UL 2006, L 223, str. 1), zaradi prepovedi uvoza navedenih rakov v skladu z določbami Uredbe Komisije (ES) št. 1251/2008 z dne 12. decembra 2008 o izvajanju Direktive Sveta 2006/88/ES glede pogojev in zahtev v zvezi z izdajanjem spričeval za dajanje živali in proizvodov iz ribogojstva na trg in za njihov uvoz v Skupnost ter o določitvi seznama vektorskih vrst (UL 2008, L 337, str. 41).

Izrek

1. Tožba se zavrne.

2. Družba Acquafarm, SL nosi svoje stroške in stroške Evropske komisije.

(1) UL C 419, 14.11.2016.
Zadeva T-686/16 P: Sodba Splošnega sodišča z dne 19. oktobra 2017 – Possanzini/Frontex (Pritožba – Javni uslužbenci – Začasni uslužbenci – Ocenjevalni postopek za leto 2009 – Pristojnosti potrjevalca – S strani potrjevalca spremenjena prvotna ocena ocenjevalca – Predhodni posvetovalni sestanek med potrjevalcem in ocenjevalcem – Bistvena kršitev postopka – Preizkus po uradni dolžnosti)

Sodba Splošnega sodišča z dne 19. oktobra 2017 – Possanzini/Frontex

(Zadeva T-686/16 P) ( 1 )

„(Pritožba — Javni uslužbenci — Začasni uslužbenci — Ocenjevalni postopek za leto 2009 — Pristojnosti potrjevalca — S strani potrjevalca spremenjena prvotna ocena ocenjevalca — Predhodni posvetovalni sestanek med potrjevalcem in ocenjevalcem — Bistvena kršitev postopka — Preizkus po uradni dolžnosti)“

Stranki

Pritožnik: Daniele Possanzini (Pisa, Italija) (zastopnik: S. Pappas, odvetnik)

Druga stranka v postopku: Evropska agencija za mejno in obalno stražo (Frontex) (zastopniki: H. Caniard in S. Drew, agenta, skupaj z de D. Waelbroeckom in A. Duron, odvetnikoma)

Predmet

Pritožba zoper sklep Sodišča za uslužbence Evropske unije (prvi senat) z dne 18. julija 2016, Possanzini/Komisija (F-68/15, EU:F:2016:150), s katero se predlaga razveljavitev tega sklepa.

Izrek

1. Tožba se zavrne.

2. Daniele Possanzini nosi svoje stroške in stroške Evropske agencije za mejno in obalno stražo Frontex) na tej stopnji.

( 1 ) UL C 428, 21.11.2016.
SL Uradni list Evropske unije C 382/44

Sodba Splošnega sodišča z dne 26. septembra 2017 – La Rocca/EUIPO (Take your time Pay After)

(Zadeva T-755/16) (1)

((Znamka Evropske unije - Prijava figurativne znamke Evropske unije Take your time Pay After - Neobstoj razlikovalnega učinka - Člen 7(1)(b) Uredbe (ES) št. 207/2009 - Obveznost obrazložitve - Člen 75, prvi stavek, Uredbe (ES) št. 207/2009))

(2017/C 382/54)

Jezik postopka: italijanščina

Stranki

Tožeča stranka: Alessandro La Rocca (Anzio, Italija) (zastopnika: A. Perani in J. Graffer, odvetnika)

Tožena stranka: Urad Evropske unije za intelektualno lastnino (zastopnik: L. Rampini, agent)

Predmet

Tožba zoper odločbo prvega odbora za pritožbe EUIPO z dne 4. avgusta 2016 (zadeva R 406/2016-1) v zvezi z zahtevo za registracijo figurativnega znaka Take your time Pay After kot znamke Evropske unije.

Izrek

1. Tožba se zavrne.

2. Alessandru La Roccu se naloži plačilo stroškov.

(1) UL C 475, 19.12.2016.
SL Uradni list Evropske unije C 283/39

Sodba Splošnega sodišča z dne 13. julija 2017 – Ecolab USA/EUIPO (ECOLAB)

(Zadeva T-150/16) (1)

((Znamka Evropske unije - Mednarodna registracija znamke, v kateri je imenovana Evropska unija - Besedna znamka ECOLAB - Absolutni razlog za zavrnitev - Opisnost - Člen 7(1)(c) Uredbe (ES) št. 207/2009 - Enako obravnavanje - Obveznost obrazložitve - Člen 75 Uredbe št. 207/2009))

(2017/C 283/59)

Jezik postopka: angleščina

Stranki

Tožeča stranka: Ecolab USA, Inc. (Wilmington, Delaware, Združene države Amerike) (zastopnika: V. Töbelmann in C. Menebröcker, odvetnika)

Tožena stranka: Urad Evropske unije za intelektualno lastnino (zastopnika: H. O’Neill in K. Doherty, agenta)

Predmet

Tožba zoper odločbo četrtega odbora za pritožbe pri EUIPO z dne 26. januarja 2016 (zadeva R 644/2015-4) v zvezi z mednarodno prijavo, v kateri je imenovana Evropska unija, besedne znamke ECOLAB.

Izrek

1. Tožba se zavrne.

2. Družbi Ecolab USA, Inc. se naloži plačilo stroškov.

(1) UL C 211, 13.6.2016.
SL Uradni list Evropske unije C 369/11

Sodba Splošnega sodišča z dne 14. septembra 2017 – Aldi Einkauf/EUIPO – Weetabix (Alpenschmaus)

(Zadeva T-103/16) (1)

((Znamka Evropske unije - Postopek z ugovorom - Prijava figurativne znamke Evropske unije Alpenschmaus - Prejšnja besedna znamka Evropske unije ALPEN - Relativni razlog za zavrnitev - Verjetnost zmede - Člen 8(1)(b) Uredbe (ES) št. 207/2009))

(2017/C 369/15)

Jezik postopka: nemščina

Stranke

Tožeča stranka: Aldi Einkauf GmbH & Co. OHG (Essen, Nemčija) (zastopniki: N. Lützenrath, U. Rademacher, C. Fürsen in N. Bertram, odvetniki)

Tožena stranka: Urad Evropske unije za intelektualno lastnino (zastopniki: sprva E. Strittmatter in A. Folliard-Monguiral, nato A. Schifko, agenti)

Druga stranka pred odborom EUIPO za pritožbe, intervenientka v postopku pred Splošnim sodiščem: Weetabix Ltd (Kettering, Združeno kraljestvo) (zastopnika: M. Finger in T. Farkas, odvetnika)

Predmet

Tožba zoper odločbo četrtega odbora EUIPO za pritožbe z dne 12. januarja 2016 (zadeva R 2725/2014-4) v zvezi s postopkom z ugovorom med družbama Weetabix in Aldi Einkauf.

Izrek

1. Tožba se zavrne.

2. Družbi Aldi Einkauf GmbH & Co. OHG se naloži plačilo stroškov tega postopka.

(1) UL C 156, 2.5.2016.
SL Uradni list Evropske unije C 277/44

Sodba Splošnega sodišča z dne 28. junija 2017 – Colgate-Palmolive/EUIPO (AROMASENSATIONS)

(Zadeva T-479/16) (1)

((Znamka Evropske unije - Prijava figurativne znamke Evropske unije AROMASENSATIONS - Absolutni razlog za zavrnitev - Neobstoj razlikovalnega učinka - Člen 7(1)(b) in (2) Uredbe (ES) št. 207/2009))

(2017/C 277/65)

Jezik postopka: angleščina

Stranki

Tožeča stranka: Colgate-Palmolive Co. (New York, New York, Združene države Amerike) (zastopnika: M. Zintler in A. Stolz, odvetnika)

Tožena stranka: Urad Evropske unije za intelektualno lastnino (zastopnika: A. Folliard-Monguiral in M. Simandlova, agenta)

Predmet

Tožba zoper odločbo drugega odbora za pritožbe EUIPO z dne 6. junija 2016 (zadeva R 2482/2015-2) v zvezi s zahtevo za registracijo figurativnega znaka AROMASENSATIONS kot znamke Evropske unije.

Izrek

1. Tožba se zavrne.

2. Družbi Colgate-Palmolive Co. se naloži plačilo stroškov.

(1) UL C 383, 17.10.2016.
SL Uradni list Evropske unije C 195/27

Sodba Splošnega sodišča z dne 28. aprila 2017 – Azoulay in drugi/Parlament

(Zadeva T-580/16) (1)

((Javni uslužbenci - Uradniki - Začasni uslužbenci - Osebni prejemki - Družinski dodatki - Dodatek za šolanje - Zavrnitev vračila šolnine - Člen 3(1) Priloge VII h Kadrovskim predpisom - Legitimno pričakovanje - Enako obravnavanje - Načelo dobrega upravljanja))

(2017/C 195/38)

Jezik postopka: francoščina

Stranke

Tožeče stranke: Irit Azoulay (Bruselj, Belgija), Andrew Boreham (Wansin Hannut, Belgija), Mirja Bouchard (Villers-la-Ville, Belgija) in Darren Neville (Ohain, Belgija) (zastopnik: M. Casado García Hirschfeld, odvetnik)

Tožena stranka: Evropski parlament (zastopnika: E. Taneva in L. Deneys, agenta)

Predmet

Pedlog na podlagi člena 270 PDEU za razglasitev ničnosti posameznih odločb Parlamenta z dne 24. aprila 2015, s katerimi je bila zavrnjena dodelitev dodatka za šolanje za leto 2014/2015 in po potrebi razglasitev ničnosti posameznih odločb Parlamenta z dne 17. in 19. novembra 2015, s katerimi so bile delno zavrnjene pritožbe tožečih strank z dne 20. julija 2015.

Izrek

1. Tožba se zavrne.

2. Irit Azoulay, Andrewu Borehamu, Mirji Bouchard in Darrenu Nevillu se naloži plačilo stroškov.

(1) UL C 145 z dne 25.4.2016 (zadeva je bila najprej vpisana pri Sodišču za uslužbence Evropske unije pod številko F-9/16 in nato 1. 9. 2016 prenesena na Splošno sodišče Evropske unije).
SL Uradni list Evropske unije C 30/47

Sodba Splošnega sodišča z dne 13. decembra 2016 – Sovena Portugal – Consumer Goods/EUIPO – Mueloliva (FONTOLIVA)

(Zadeva T-24/16) (1)

((Znamka Evropske unije - Postopek z ugovorom - Mednarodna registracija, v kateri je imenovana Evropska unija - Besedna znamka FONTOLIVA - Prejšnja nacionalna besedna znamka FUENOLIVA - Relativni razlog za zavrnitev - Veljavnost registracije prejšnje znamke - Navajanje novih dejstev in dokazov pred Splošnim sodiščem - Resna in dejanska uporaba prejšnje znamke - Reformatorično pooblastilo - Člen 8(1)(b), člen 42(2) in (3) ter člena 65 in 76 Uredbe (ES) št. 207/2009))

(2017/C 030/53)

Jezik postopka: angleščina

Stranke

Tožeča stranka: Sovena Portugal – Consumer Goods, SA (Algés, Portugalska) (zastopnik: D. Martins Pereira, odvetnica)

Tožena stranka: Urad Evropske unije za intelektualno lastnino (zastopnik: L. Rampini, agent)

Druga stranka pred odborom za pritožbe pri EUIPO: Mueloliva, SL (Córdoba, Španija)

Predmet

Tožba zoper odločbo drugega odbora za pritožbe pri EUIPO z dne 4. novembra 2015 (zadeva R 1813/2014-2), v zvezi s postopkom z ugovorom med družbama Mueloliva in Sovena Portugal – Consumer Goods.

Izrek

1. Odločba drugega odbora za pritožbe pri Uradu Evropske unije za intelektualno lastnino (EUIPO) z dne 4. novembra 2015 (zadeva R 1813/2014 2) se razveljavi.

2. Ugovor, ki ga je vložila Mueloliva, SL, zoper mednarodno registracijo, v kateri je imenovana Evropska unija, za besedno znamko FONTOLIVA, ki jo je zahtevala Sovena Portugal – Consumer Goods, SA, se zavrne.

3. V preostalem se tožba zavrne.

4. EUIPO nosi svoje stroške in stroške Sovena Portugal – Consumer Goods v postopku pred Splošnim sodiščem.

5. EUIPO in Mueloliva plačata vsak polovico nujnih stroškov, ki so nastali Sovena Portugal – Consumer Goods v postopku pred odborom za pritožbe pri EUIPO.

(1) UL C 106, 21.3.2016.
C 413/40

Sodba Splošnega sodišča z dne 24. septembra 2019 – Nizozemska in drugi/Komisija

(Zadevi T-760/15 in T-636/16) (1)

(Državne pomoči - Pomoč, ki jo je izvedla Nizozemska - Sklep o razglasitvi pomoči za nezdružljivo z notranjim trgom in za nezakonito ter o odreditvi njenega vračila - Davčno stališče (tax ruling) - Transferna cena - Izračun davčne osnove - Načelo običajnih tržnih pogojev - Ugodnost - Referenčni sistem - Davčna in postopkovna neodvisnost držav članic)

(2019/C 413/47)

Jezika postopka: nizozemščina in angleščina

Stranke

Tožeča stranka v zadevi T-760/15: Kraljevina Nizozemska (zastopnice: sprva M. Bulterman, B. Koopman, M. de Ree in M. Noort, nato M. Bulterman, M. de Ree in M. Noort, agentke)

Tožeči stranki v zadevi T-636/16: Starbucks Corp. (Seattle, Washington, Združene države), Starbucks Manufacturing Emea BV (Amsterdam, Nizozemska) (zastopniki: S. Verschuur, M. Petite in M. Stroungi, odvetniki)

Tožena stranka: Evropska komisija (zastopniki v zadevi T-760/16: sprva P-J. Loewenthal in B. Stromsky, nato P-J. Loewenthal in F. Tomat, agenti. zastopnika v zadevi T-636/16: P-J. Loewenthal in F. Tomat, agenta)

Intervenientka v podporo tožeče stranke v zadevi T-760/15: Irska (zastopniki: sprva E. Creedon, G. Hodge, K. Duggan in A. Joyce, nato G. Hodge, A. Joyce, K. Duggan, M. Browne in J. Quaney, agenti, skupaj z M. Collinsom, P. Gallagherjem, SC, ter B. Dohertyjem in S. Kingston, barristers)

Predmet

Predlogi na podlagi člena 263 PDEU se nanašajo na razglasitev ničnosti Sklepa Komisije (EU) 2017/502 z dne 21. oktobra 2015, o državni pomoči SA.38374 (2014/C, ex 2014/NN), ki jo je Nizozemska dodelila podjetju Starbucks (UL 2017, L 83, str. 38).

Izrek

1. Zadevi T-760/15 in T-636/16 se združita za namen te sodbe.

2. Sklep Komisije (EU) 2017/502 z dne 21. oktobra 2015, o državni pomoči SA.38374 (2014/C, ex 2014/NN), ki jo je Nizozemska dodelila podjetju Starbucks, se razglasi za ničen.

3. Evropska komisija nosi svoje stroške in stroške, nastale Kraljevini Nizozemski ter družbama Starbucks Corp. in Starbucks Manufacturing Emea BV.

4. Irska nosi svoje stroške.

(1) UL C 59, 15.2.2016.
C 95/21

Sodba Splošnega sodišča z dne 21. decembra 2021 – Gmina Kosakowo/Komisija

(Zadeva T-209/15) (1)

(Državne pomoči - Letališka infrastruktura - Javno financiranje, ki sta ga občini Gdynia in Kosakowo zagotovili v korist vzpostavitve letališča Gdynia-Kosakowo - Sklep, s katerim je ugotovljena nezdružljivost pomoči z notranjim trgom in odrejeno vračilo te pomoči - Prednost - Načelo udeleženca v tržnem gospodarstvu - Vpliv na trgovino med državami članicami - Škoda konkurenci - Vračilo - Obveznost obrazložitve)

(2022/C 95/26)

Jezik postopka: poljščina

Stranki

Tožeča stranka: Gmina Kosakowo (Poljska) (zastopnik: M. Leśny, odvetnik)

Tožena stranka: Evropska komisija (zastopniki: S. Noë, K. Herrmann in A. Stobiecka-Kuik, agenti)

Predmet

Predlog na podlagi člena 263 PDEU za razglasitev ničnosti Sklepa Komisije (EU) 2015/1586 z dne 26. februarja 2015, v zvezi z ukrepom SA.35388 (13/C) (ex 13/NN in ex 12/N) – Poljska – Vzpostavitev letališča Gdynia-Kosakowo (UL 2015, L 250, str. 165).

Izrek

1. Tožba se zavrne.

2. Gmina Kosakowo poleg svojih stroškov nosi stroške Evropske komisije.

(1) UL C 205, 22.6.2015.
C 187/58

Sodba Splošnega sodišča z dne 9. aprila 2019 – Close in Cegelec/Parlament

(Zadeva T-259/15) (1)

(Javna naročila gradenj - Postopek javnega razpisa - Gradnja energetske centrale - Razširitev in prenova stavbe Konrad Adenauer v Luxembourgu - Zavrnitev ponudbe ponudnika - Oddaja naročila drugemu ponudniku - Merila za izbor - Finančna in ekonomska sposobnost - Tehnična in strokovna usposobljenost - Obveznost obrazložitve - Očitna napaka pri presoji)

(2019/C 187/62)

Jezik postopka: francoščina

Stranke

Tožeči stranki: SA Close (Harzé-Aywaille, Belgija), Cegelec (Bruselj, Belgija) (zastopnika: J. M. Rikkers in J. L. Teheux, odvetnika)

Tožena stranka: Evropski parlament (zastopniki: sprva M. Rantala in M. Mraz, nato J.-M. Stenier, B. Schäfer in M. Mraz, agenti)

Predmet

Predlog na podlagi člena 263 PDEU za razglasitev ničnosti Sklepa Parlamenta z dne 19. marca 2015 o zavrnitvi ponudbe, ki sta jo tožeči stranki vložili v okviru javnega razpisa INLO-D-UPIL-T 14-AO 4 za javno naročilo gradenj v zvezi s sklopom 73 (energetska centrala) za projekt razširitve in obnove stavbe Konrad Adenauer v Luxembourgu, in o oddaji tega sklopa drugemu ponudniku.

Izrek

1. Tožba se zavrne.

2. Družbi SA Close in Cegelec na eni strani in Parlament na drugi nosijo vsak svoje stroške, vključno s postopkom za izdajo začasne odredbe.

(1) UL C 236, 20.7.2015.
C 295/14

Sodba Splošnega sodišča z dne 11. julija 2019 – Huhtamäki in Huhtamaki Flexible Packaging Germany/Komisija

(Zadeva T-530/15) (1)

(Konkurenca - Omejevalni sporazumi - Trg živilske embalaže za prodajo na drobno - Sklep o ugotovitvi kršitve člena 101 PDEU in člena 53 Sporazuma EGP - Dokaz o sodelovanju pri omejevalnem sporazumu - Enotna in trajajoča kršitev - Odgovornost za kršitveno ravnanje - Smernice o načinu določanja glob iz leta 2006 - Sorazmernost - Enako obravnavanje)

(2019/C 295/18)

Jezik postopka: angleščina

Stranke

Tožeči stranki: Huhtamäki Oyj (Espoo, Finska) in Huhtamaki Flexible Packaging Germany GmbH & Co.KG (Ronsberg, Nemčija) (zastopniki: H. Meyer-Lindemann, C. Graf York von Wartenburg in L. Stammwitz, odvetniki)

Tožena stranka: Evropska komisija (zastopniki: A. Biolan, F. Jimeno Fernández in L. Wildpanner, agenti)

Predmet

Predlog na podlagi člena 263 PDEU za razglasitev delne ničnosti Sklepa Komisije C(2015) 4336 final z dne 24. junija 2015 v zvezi s postopkom na podlagi člena 101 PDEU in člena 53 Sporazuma EGP (zadeva AT.39563 – živilske embalaže za prodajo na drobno), in podredno, znižanje zneska glob, naloženih tožečim strankam.

Izrek

1. Tožba se zavrne.

2. Huhtamäki Oyj in Huhtamaki Flexible Packaging Germany GmbH & Co. KG se naloži plačilo stroškov.

(1) UL C 406, 7.12.2015.
1.

Sklep Komisije C(2015) 5023 final z dne 23. julija 2015 o državni pomoči SA.39078 (2014/N) (Danska) za financiranje projekta fiksne povezave v ožini Fehmarn (UL 2015, C 325, str. 5) se za ničen razglasi v delu, v katerem je Komisija odločila, da ne bo nasprotovala ukrepom, ki jih je Kraljevina Danska dodelila družbi Femern A/S za projektiranje, izgradnjo in uporabo fiksne povezave v ožini Fehmarn.